Rat Rig

**Rat Rig** er en portugisisk produsent av modulære 3D-skrivere og CNC-maskiner basert på alumiuniumsprofiler. De er kjent for V-Core-serien med 3D-skrivere, som er CoreXY-skrivere med åpen kode og åpen maskinvare. Sammen med Voron og VzBot har Rat Rig vært en av pionerene innen kommersialisering av 3D-skrivere med CoreXY-kinematikk, en skrivertype som siden også har blitt tatt i bruk av store kommersielle aktører som Prusa, Creality, Bambu Lab, med flere. Rat Rig har skilt seg ut med at skriverne deres kan bygges relativt store med inntil 500×500×500&nbsp;mm byggevolum, sammenlignet med eksempelvis 250×210×210&nbsp;mm for referanseskriveren Prusa i3 eller 350×350×350&nbsp;mm for den (også relativt store) Voron 2.4.

De har uttalt at de forplikter seg til prinsipper for åpent design, og bruker hovedsakelig standard eller modulære komponenter som gir brukerne frihet til å endre eller oppgradere produktene. De deler blant annet tekniske tegninger og stykklister.

## Historie
Selskapet Rat Rig ble startet i 2014, og fokuserte i starten på produksjon av kameravogner til film- og videoproduksjon. Siden har de blitt et ledende selskap innen 3D-skriverindustrien.

I 2022 vant Rat Rig prisen *3D Printing Industry Award for Company of the Year* i kategorien skrivere for personlig bruk. De ble rangert innen topp 5% av små og mellomstore bedrifter i Portugal i 2023 og 2024. I 2024 var V-Core 4 nominert for 3D Printing Industry Awards sin pris *Desktop [[Filamentskriver|FFF]] 3D Printer of the Year*.

## V-Core
Rat Rig V-Core er et modulært og fleksibelt design. Den tilbys enten som byggesett komplett med alle nødvendige deler, eller med enkelte deler utelatt dersom for eksempel kjøperen ønsker å bruke egen elektronikk. Den krever teknisk kunnskap for bygging og kalibrering, men kan være rimeligere sammenlignet med konkurrerende ferdigbygde 3D-skrivere. Rammens utforming gjør at den enkelt kan bygges med lukket kammer slik at man kan skrive ut temperaturfølsomme materialer som ABS.

V-Core ble introdusert i 2017, og V-Core 2 kom rundt 2018. I 2021 kom V-Core 3, og fikk da en viss popularitet i skaperbevegelsen som en av de første kommersielle høyhastighets CoreXY-skriverne. Rammen lages i dag av 30×30&nbsp;mm aluprofiler (tidligere 20×20&nbsp;mm) med T-spor, og er tilgjengelig med byggevolum i de 4 størrelsene (2003)&nbsp;mm, (3003)&nbsp;mm, (4003)&nbsp;mm og (5003)&nbsp;mm. Den bruker ekstrudere og smeltere basert på EVA-systemet utviklet av Pawel Kucmus, hvilket gjør det mulig å tilpasse mange forskjellige ekstrudere og smeltere på markedet til bruk på V-Core. Skriveflaten er ikke festet direkte til rammen, men via kuleledd på tre uavhengige punkter for å hindre at skriveflaten vrir seg når den varmes opp, og tanken er at varmgangen dermed skal påvirke flatheten minimalt. Kulene er igjen festet til hver sin uavhengige ledeskrue og motor for justering av z-aksen, hvilket gjør det enkelt å automatisk vatre skriveflaten ut fra motorenes posisjoner.

I 2024 kom V-Core 4, som er tilgjengelig i de 3 størrelsene (3003)&nbsp;mm, (4003)&nbsp;mm og (5003)&nbsp;mm. Den har «independent dual extrusion» (IDEX) modus for samtidig bruk av to verktøyhoder, hvilket gjør det mulig å skrive med flere materialer samtidig.

## Programvare
Rat Rig tilbyr programvaren RatOS som kjører på Raspberry Pi og er basert på Linux. RatOS setter automatisk opp en del konfigurasjonsfiler, har en del nyttige makroer og styrer blant annet viftene. Det er også mulig å bruke Klipper og Mainsail OS uten RatOS, for eksempel dersom man ønsker å bruke andre funksjoner enn de som er tilgjengelig i RatOS.

## Brukerfellesskap
RatRig har aktive brukerfellesskap som deler prosjekter, tips og erfaringer på ulike nettfora og sosiale medieplattformer. Fellesskapet bidrar til utviklingen av nye ideer og løsninger, og gir støtte til både nybegynnere og erfarne byggere.

## Se også

* Voron 2.4, en annen CoreXY-skriver levert som byggesett og med åpent design

## Referanser


## Eksterne lenker
* Offisiell nettside
* RatRig på YouTube